एक दिन उस कोढ़ी ब्राह्मण ने घर बैठे-बैठे मार्ग से जाती वेश्या को देख लिया। उसका चित्त बेचैन हो गया। स्वयं तो कहीं जा सकता नहीं था, निर्लज्जतापूर्वक पत्नी से ही उसने अपने को वेश्या के पास ले चलने को कहा। पतिव्रता पत्नी ने चुपचाप पति की बात स्वीकार कर ली। कमर कस ली और पर्याप्त शुल्क ले लिया, क्योंकि अधिक धन पाये बिना तो वेश्या कोढ़ी को स्वीकार करने वाली नहीं थी। इसके बाद पति को कंधे पर बैठाकर घर से चल पड़ी।